*Тарихпен келген тәуелсіздігім!!!!*

*(тәуелсіздігімізге 25 жыл толуына арналады)*

*Бабадан қалып жеткен көрегендік,*

*Еркіндік жастығында өлең өрдік.*

*Арқалап аманатын келіп жеткен, 25 жыл!*

*Құтты болсын егемендік!*

 Елбасымыз Н.Ә. Назарбаев айтқандай «Ел боламын десең, бесігіңді түзе «Еліңнің ұлы болсаң, Еліңе жаның ашыса, азаматтық намысың болса, қазақтың ұлттық жалғыз мемлекетінің нығайып - көркеюі жолында жан теріңді сығып жүріп еңбек ет. Жердің де, елдің де иесі өзің екеніңді ұмытпа!» деген ұлы сөздері қазағымыздың өр мінезділігі пен намысшылдығын қатарластыра алып жүретін, салқын қанды сабырлылығы да дәл осы текті сөздермен ұштаса түсері анық. Еліміз аңсап жеткен тәуелсіздігімізге бүгінде бойында қаны тасыған, жүрегі мен кеудесі халқым, елім деп соғатын қақпа жауырынды, алпамсадай құшағына бүкіл ұлт өкілдерін сиғыза алатын, дархан көңіл, ер жүректі жас жігіт тәрізді 25 жыл толыпты.

Мың тоғыз жүз он алтыншы жылдағы көтеріліс, жиырмасыншы жылдардағы аштық, отызыншы жылдардағы тотолитарлық жүйе, ұлы Отан соғысы, мың тоғыз жүз сексен алтыншы жылғы жерді дүр сілкіндірген Желтоқсан оқиғасы осының барлығы дархан қазағымның, қазақстан жұртының жүрегіне өшпес ізін қалдырып, таңба салды. Бұны ұмыту үлкен қателік дер ем, себебі, келер ұрпаққа тәуелсіздігіміздің ащы термен, аштық пен соғыстың қаны төгіле отырып жеткендігін білсе дейміз. Өйткені бұл-тарих. «Өткенімізді ұмытсақ, болашақ бізді кешірмейді» деген ұлы сөз бар емес пе?

 Сонау ел басына түскен нәубет жылдары тарыдай шашырап кеткендердің елге оралған сәтте ата - бабаларының кіндік қаны тамған топырақты құшырлана сүйген сәттегі бейнелерін көргенде жүрекке мұң мен қуаныш араласып, көзіңе жас үйірілтеді.Егемен еліміздің арқасында, тарыдай шашылған бауырларымыз, қандастарымыз, өз Отанына оралуда. Мемлекет тұрғыдан қолдау көрсетіліп, әрбір азаматымыздың аяқтарынан тұрып кетуіне бар күш салынуда. Орнында бар оңалар демекші, бүгінде осы азаматтарымыз, елі үшін еңбек етіп, Отанымызға үлесін қосып жүр. Адамның жан дүниесі, рухы мен ар - ұжданы азаттықты тілейді екен. Сол халқым өз табиғатына тән тіршілік кешкісі келсе, несі айып?

Ақыры бұғау біткенге сыймай, шідер біткенді шірей тартып, халқымыз тәуелсіз ел дербестігіне қол жеткізді. Иә, ата-бабамыз сан ғасырлар армандаған Тәуелсіздігіміз, бүгінде күн болып көгімізде төгіліп тұр. Тәуелсіздік – ұлттық тілдің, дәстүрдің, салт - сананың мызғымас тірегі, күші, алтын діңгегі, халықтың бақ жұлдызы.

Сондықтан бүгінде, тәуелсіз ел болған уақытта туылған жастарымыз, «тәуелсіздік» деген сөздің қасиетін түп тұңғиығын білсе екен дейміз.

*Эпидемиология және гигиена кафедрасының*

 *оқытушылары Умбетьярова Л.Б., Адилова М.Т.*